Diari Oficial de la Generalitat Valenciana


Sumari del DOGV 9389, del 22-07-2022 (2022/6619)

Informació pública de la resolució de l'adjudicació de la condició d'agent urbanitzador del Programa d'actuació integrada Finca Roca.
-------------------------------------------------------------------------------------------------------------------------------------

### Dades del document

Número de DOGV
:   9389

Data del DOGV
:   22-07-2022

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2022/6619


Data del document
:   08-07-2022

Organisme emissor
:   Ajuntament de L'Alfàs del Pi

Tipus de document
:   Anunci

Descriptors 

:   * Alfàs del Pi, l'
    * contracte administratiu

Informació pública de la resolució de l'adjudicació de la condició d'agent urbanitzador del Programa d'actuació integrada Finca Roca. [2022/6619]  
En data 23 de juny de 2022, l'Ajuntament Ple, en sessió ordinària, va adoptar el següent acord en relació a la resolució de l'adjudicació de la condició d'agent urbanitzador del Programa d'actuació integrada Finca Roca, a favor de la mercantil Urbadeal, SL (exp. BAS/607/2013), que, en la part resolutiva, diu:  
  
Primer. Estimar l'escrit presentat per l'Agrupació d'Interés Urbanístic Finca Roca, i esperar a la presentació del programa d'actuació integrada per a, si és el cas, admissió a tràmit i posterior tramitació per a l'aprovació i adjudicació de la condició d'agent urbanitzador.   
  
Inscriure aquesta agrupació en el Registre de programes d'actuació i agrupacions d'interés urbanístic i entitats urbanístiques col·laboradores.  
  
Segon. Resoldre, per mutu acord, l'adjudicació de la condició d'agent urbanitzador liquidant el programa amb la mercantil Urbadeal, SL, per a la programació i desenvolupament del sector de sòl urbanitzable Pla parcial Finca Roca, per la concurrència de les causa prevista en l'article 171.7 del TRLOTUP: «7. La renúncia, unilateral de l'administració o per mutu acord, mediant causa justificada, dona lloc, en la mesura procedent, a la devolució de garanties i, si escau, a la compensació a l'agent urbanitzador.»  
La resolució per mutu acord implica la renúncia a qualsevol acció de responsabilitat patrimonial per part de l'urbanitzador.  
Tercer. Mantindre l'ordenació aprovada del sector de sòl urbanitzable Pla parcial Finca Roca del vigent pla general municipal d'ordenació, mantenint la gestió indirecta del sector i la possibilitat de l'assignació de la condició d'agent urbanitzador en règim de gestió urbanística pels propietaris prevista en els articles 120 i concordants del TRLOTUP.   
  
Quart. Publicació de l'acord en el Diari Oficial de la Generalitat Valenciana, prèvia comunicació al registre de programes d'actuació, d'acord amb el que s'estableix en l'article 178 del Decret legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge de la Comunitat Valenciana (TRLOTUP)  
Cinqué. Facultar l'alcalde per a la signatura de tots els documents públics i privats que siguen necessaris subscriure en execució de l'acord adoptat pel Ple municipal.  
Sisé. Contra el present acord, que posa fi a la via administrativa podrà interposar-se davant l'òrgan municipal que l'ha dictat un recurs de reposició en el termini d'un mes, a partir de la notificació de l'acord, o ser impugnat directament davant el Jutjat Contenciós Administratiu d'Alacant, en el termini de dos mesos, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, en relació amb els articles 8, 10 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici, si és el cas, de la procedència del recurs extraordinari de revisió.   
  
L'adreça electrònica per a consulta serà la pàgina web de l'Ajuntament:   
https://www.lalfas.es/transparencia/normativa/tablon-de-anuncios/.  
Cosa que es publica per a general coneixement, segons el que es preveu en l'article 171 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge.  
  
L'Alfàs del Pi, 8 de juliol de 2022.- L'alcalde president: Vicente Arques Cortés.